Gyönyörű lett a Kispolszki, és már el is indult Tom Hanks felé
Tom Hanks még 2016-ban pózolt Budapesten jó néhány Kispolszkival, a gyártás egykori helyszínén pedig úgy döntöttek, készítenek neki egyet.
Tavaly óta mi magyarok is másként gonodlunk Tom Hanksre, a színész ugyanis – miközben Budapesten forgatott –, a fővárosban többször is pózolt a hazánkban is jól ismert Fiat 126-ossal, vagy ahogy mindenki ismeri: a Kispolszkival.

A képek persze nemcsak Magyarországot járták be, eljutottak Lengyelországba is, a néhai gyártás helyszíne, Bielsko-Biala vezetése elismerésül úgy döntött, valóban meglepi Hankst egy Kispolákkal.

A Polski Fiat 126 T-t – ami Tom Hanks tiszteletére kapta a T betűt a nevébe – a lengyel Carlex Design nevű tuningcég készítette el, mutattunk is róla egy remek videót, hogyan csinálták.

Az ügy most, fél évvel a gyártás után ért végül révbe, az autót ugyanis útnak indították a tulajdonosa felé.

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gif-eket, videókat.

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.
Tom Hanks Kispolszki Polski Fiat nyüzsi